คะ จะรู้ได้ยังไงว่าตัวเองเป็นโรคซึมเศร้ามั้ย
สวัสดีค่ะ โรคซึมเศร้าเป็นโรคที่ประกอบด้วยการเปลี่ยนแปลงต่างๆ ดังนี้1.อารมณ์เปลี่ยนไป ที่พบบ่อยคือกลายเป็นคนเศร้าสร้อย หดหู่ไม่แจ่มใส ไม่สดชื่นสะเทือนใจง่ายร้องไห้บ่อยเบื่อหน่ายไปหมดทุกสิ่งอย่างสิ่งที่เคยชอบทำก็ไม่ชอบทำรู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น2.ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเองมองไม่เห็นอนาคต หมดหวังท้อแท้รู้สึกตนเองไร้ค่าไม่มีความมั่นใจในตัวเองรู้สึกเป็นภาระกับคนอื่นคิดถึงเรื่องการตายอยู่บ่อยๆเมื่ออารมณ์เศร้ามีมากขึ้น ก็อาจถึงขั้นวางแผนการตายและทำร้ายตนเองได้3.สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ4. อาการทางกาย เช่น อ่อนเพลียเหนื่อยล้านอนหลับยากหรือนอนมากไปเบื่ออาหารน้ำหนักลด ปวดหัว ปวดเมื่อยตัว ท้องอืด ท้องผูก5.การงานแย่ลง ความรับผิดชอบต่องานลดลง ทั้งงานภายนอกและงานบ้าน เมื่อทำงานผิดพลาดบ่อยๆ หรือลางานบ่อยๆ ก็มักถูกให้ออกจากงานหรือหากยังเรียนอยู่ ผลการเรียนมักแย่ลง ในทางกลับกันการที่อยู่ในช่วงใกล้สอบ ถูกกดดัน อาจทำให้อาการต่างๆ ของโรคซึมเศร้าแย่ลงได้6.อาการโรคจิต มักพบในผู้ที่มีโรคซึมเศร้ารุนแรงเช่น อาการหลงผิด ประสาทหลอนหากมีอาการต่างๆ เหล่านี้ในหลายๆ ข้อ รวมถึงอาการเป็นอยู่นานต่อเนื่องและส่งผลกระทบต่อการดำรงชีวิตประจำวัน ก็น่าจะเป็นโรคซึมเศร้าค่ะ ซึ่งควรไปพบจิตแพทย์เพื่อประเมินการวินิจฉัยอีกครั้งค่ะ